18.11.2004 Den Europæiske Unions Tidende L 342/29 KOMMISSIONENS BESLUTNING af 18. november 2004 om indrømmelse til Slovakiet af undtagelsen i artikel 3, stk. 2, i Rådets direktiv 92/102/EØF om identifikation og registrering af dyr (meddelt under nummer K(2004) 4382) (Kun den slovakiske udgave er autentisk) (EØS-relevant tekst) (2004/775/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 92/102/EØF af 27. november 1992 om identifikation og registrering af dyr()), særlig artikel 3, stk. 2, og ud fra følgende betragtninger: (1) Efter artikel 3, stk. 2, i direktiv 92/102/EØF kan medlemsstaterne få tilladelse til i den fortegnelse over bedrifter, der kræves i henhold til direktivets artikel 3, stk. 1, at undlade at medtage bedrifter med højst tre får og/eller geder, for hvilke der ikke modtages nogen præmie, eller ét svin, hvis dyrene er bestemt til ejerens eget brug eller konsum, og såfremt dyrene, inden de flyttes, underkastes de i direktivet fastsatte kontrolforan- staltninger. (2) — De slovakiske myndigheder har anmodet om en sådan tilladelse med gyldighed indtil udløbet af juni 2005 og har givet de relevante garantier med hensyn til veterinær- kontrol. (3) — Slovakiet bør derfor gives tilladelse til at anvende denne undtagelse indtil den 30. juni 2005. (4) — De i denne beslutning fastsatte foranstaltninger er i over- ensstemmelse med udtalelse fra Den Stående Komité for Fødevarekæden og Dyresundhed — VEDTAGET FØLGENDE BESLUTNING: Artikel 1 Slovakiet gives tilladelse til at anvende undtagelsen i artikel 3, stk. 2, i direktiv 92/102/EØF. Artikel 2 Denne beslutning anvendes indtil den 30. juni 2005 og er rettet til Den Slovakiske Republik. Udfærdiget i Bruxelles, den 18. november 2004. På Kommissionens vegne David BYRNE Medlem af Kommissionen (1) EFT L 355 af 5.12.1992, s. 32. Senest ændret ved forordning (EF) nr. 21/2004 (EUT L 5 af 9.1.2004, s. 8).